Rikunarita-ORG/Wikinium huggingface dataset:
# London Missionary Society

**London Missionary Society** var et overkonfesjonelt protestantisk misjonsselskap organisert i England i 1795 som **The Missionary Society** (tilføyelsen av **London** skjedde ved navneendring i 1828). De som stod bak, var lavkirkelige anglikanere og nonkonformister, for det meste kongregasjonalistiske i kirkesyn. De konsentrerte seg om øyene i Stillehavet og om Afrika, men hadde et lite nærvær i Kina allerede i 1807 som skulle utvides vesentlig fra 1850-årene.

Blant LMS' misjonærer i Afrika kan nevnes John Philip og David Livingstone, som forsøkte å forsvare de innfødtes interesser mot innflytterne. I Guyana og Karibia engasjerte LMS-misjonærene seg i kamp mot slaveriet.

I Kina ble LMS et av de største protestantiske misjonsselskaper.

På 1800-tallet var antallet misjonærer i dets tjeneste på det meste på om lag 200 verden rundt.

## Litteratur

* Tom Hiney: *On the Missionary Trail – a Journey through Polynesia, Asia, and Africa with the London Missionary Society*. Atlantic Monthly Press, Boston, 2000, ISBN 978-0871138231

## Eksterne lenker

* (en) London Missionary Society – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Den reformerte kirke

| Den reformerte kirke |
| --- |
|  |
|  |
| Grunnlegger | Ulrich Zwingli, Jean Calvin |
| Utgått fra | Den romersk-katolske kirke |
| Antall medlemmer | ca. 75 millioner |
| Geografi | Sveits, Nederland, Skottland og USA |

| Artikkelen inngår i serien om
**Protestantisme** |
| --- |
|  |
| **Reformasjonen (1500-tallet)** |
|
Reformasjonskirker (Europa)
Protestantiske bevegelser
Lutherdom (Tyskland)
Kalvinisme (Sveits)
Den reformerte kirke
Anabaptisme
Hugenotter (Frankrike)
Mennonitter (Nederland)
Den engelske kirke
Den anglikanske kirke
Puritanisme
Presbyterianisme (Skottland) |
| **Etterreformatoriske kirkeretninger** |
|
Adventisme (USA)
Baptisme (USA)
Evangelikalisme (USA)
Metodisme (England) |
| **Norske, protestantiske kirker** |
|
Den norske kirke
Pinsebevegelsen i Norge
Det Norske Baptistsamfunn
Misjonskirken Norge
Den Evangelisk Lutherske Frikirke
Brunstad Christian Church |

**Den reformerte kirke** er en kristen protestantisk trosretning som er utgått av Ulrich Zwinglis og Jean Calvins virke i reformasjonen på 1500-tallet. Uttrykket den reformerte kirke er relativt bredt og kan omfatte ulike trossamfunn som skiller seg noe fra hverandre. Den reformerte kirke er forskjellig fra, men står relativt nær, den lutherske kirke, og de omtales ofte med fellesbegrepet evangelisk kristendom og inngår f.eks. i Tyskland i en felles kirkeorganisasjon, Den evangeliske kirke.

## Lære

Den reformerte kirke legger vekt på en bestemt kirkeforfatning (presbyterianisme eller kongregasjonalisme), den kalvinistiske predestinasjonslæren og en enkel liturgi. Den reformerte kirke har ellers mye til felles med de lutherske kirker. Både den reformerte kirke, den lutherske kirke, den anglikanske kirke og døperbevegelsen (anabaptister) er oppstått i reformasjonstiden.

Den reformerte kirke står sterkt i Sveits og Nederland og har en viss oppslutning i enkelte deler av Tyskland der kirken inngår i en felles paraply sammen med den lutherske kirke, Evangelische Kirche in Deutschland. I Danmark er der reformerte menigheter i Fredericia, København og på Bornholm.

Kirken er beslektet med kalvinistiske kirkesamfunn som den presbyterianske kirke i Skottland og USA. Også de engelske puritaner og de franske hugenotter var reformerte/kalvinistiske. Kirkesamfunnet har ca. 75 mill. medlemmer i hele verden.

Begrepet den reformerte kirke, eller noen ganger den kontinentale reformerte kirke, brukes gjerne for å skille den fra de andre kalvinistiske kirkene.

## Se også

* Remonstrant
* Den skotske kirke
* Den franske reformerte kirke
* Den nederlandske reformerte kirke
* Reformert kirke i København
* Reformert kirke i Fredericia

## Referanser

## Eksterne lenker

* (en) World Alliance of Reformed Churches
* (da) Reformerte Menigheder i Danmark
* (no) Information om den reformerte kirke
* (no) «Den reformerte kirke» i *Store norske leksikon*
# Qiaocheng

**Qiaocheng** (kinesisk: 谯城区; pinyin: *Qiáochéng Qū*) er et bydistrikt i provinsen Anhui i Folkerepublikken Kina. Det ligger i byprefekturet Bozhou.

## Kulturminner

I distriktet befinner seg Familieklanen Caos graver (曹氏家族墓群, *Cáoshì jiāzú mùqún*), Huaixilou, (花戏楼, *Huāxìlóu*) og Bozhous gamle krigstunnel (亳州古地道, *Bòzhōu gǔ dìdao*), som aller e oppført på Folkerepublikken Kinas liste over kulturminner.
# Chuck Close

| Chuck Close |
| --- |
|  |
| Født | Charles Thomas Close 5. juli 1940 Monroe |
| Død | 19. aug. 2021   (81 år) Oceanside |
| Beskjeftigelse | Kunstmaler, fotograf, tegner, grafiker, collagist  |
| Utdannet ved |
7 oppføringer
University of Washington Yale School of Art University of Massachusetts Amherst Yale University Everett High School University of Washington School of Art + Art History + Design Everett Community College

 |
| Ektefelle | Sienna Shields (2013–) |
| Nasjonalitet | USA |
| Medlem av | * American Academy of Arts and Letters
* American Academy of Arts and Sciences
 |
| Utmerkelser | Rome Prize National Medal of Arts |
|

---

Chuck Close på Commons |

**Chuck Close** (født **Charles Thomas Close**; 5. juli 1940 i Monroe i Washington, død 19. august 2021 i Oceanside i New York) var en amerikansk maler og fotograf. Han spesialiserte seg på fotorealisme, en teknikk der maleriet ligner et fotografi, og som er en del av den kunstneriske bevegelsen kalt hyperrealisme.

Under en kunstnerisk prisutdeling i New York 7. desember 1988 fikk Chuck Close en kollaps i den fremre spinalarterie og kroppen hans ble lammet for livet. På grunn av denne hendelsen måtte han tilpasse arbeidsmetodene sine.

## Referanser

## Eksterne lenker

* Offisiell nettside
# Manuel Ávila Camacho

| Manuel Ávila Camacho |
| --- |
|  |
| Født | 24. apr. 1897 Teziutlán |
| Død | 13. okt. 1955   (58 år) Mexico by Huixquilucan Huixquilucan de Degollado |
| Beskjeftigelse | Politiker, republikkens president, soldat  |
| Utdannet ved | Escuela Nacional Preparatoria |
| Ektefelle | Soledad Orozco |
| Søsken | Maximino Ávila Camacho Rafael Ávila Camacho |
| Parti | Partido Revolucionario Institucional |
| Nasjonalitet | Mexico |
| Gravlagt | Panteón Francés de San Joaquín |
| Utmerkelser | Den hvite ørns orden De gunstige skyers orden (1945) |
| Mexicos president |
| 1. desember 1940–30. november 1946 |
| Forgjenger | Lázaro Cárdenas del Río |
| Etterfølger | Miguel Alemán Valdés |
|

---

Manuel Ávila Camacho på Commons |

**Manuel Ávila Camacho** (født 24. april 1897, død 13. oktober 1955) var president i Mexico fra den 1. desember 1940 til den 30. november 1946. I presidentperioden var Mexico involvert i den andre verdenskrig. Etter at tyske ubåter senket meksikanske oljeskip erklærte Ávila Camacho krig den 22. mai 1942 mot aksemaktalliansen. Ávila Camacho arbeidet også hardt for å redusere analfabetisme i Mexico.[*trenger referanse*]

## Referanser

## Eksterne lenker

* (en) Manuel Ávila Camacho – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Anatolijs Gorbunovs

| Anatolijs Gorbunovs |
| --- |
|  |
| Født | 10. feb. 1942 (84 år) Pilda |
| Beskjeftigelse | Politiker  |
| Embete | * Medlem av Saeima (Latvias 7. parlament)
 |
| Utdannet ved | Det tekniske universitetet i Riga |
| Parti | Latvijas Ceļš Sovjetunionens kommunistiske parti |
| Nasjonalitet | Sovjetunionen Latvia |
| Utmerkelser | vis
8 oppføringer
2. klasse av Trestjerneordenen Storfyrst Gediminas av Litauens orden Trestjerneordenen Storfyrst Gediminas av Litauens orden Terra Mariana-korsets orden Dannebrogordenen 13. januar-medaljen Ærestegnets orden

 |
|

---

Anatolijs Gorbunovs på Commons |

**Anatolijs Gorbunovs** (født 10. februar 1942 i Ludzas fylke, Latvia) er en latvisk politiker. Han fikk utdanning som bygningsingeniør og gjorde karriere i det sovjetiske kommunistpartiet i Latvia fra 1966 til 1988. Hans høyeste stilling var sekretær for sentralkomiteen i partiet. Ulikt de fleste kommunister støttet han uavhengighetsbevegelsen og ble landets talsmann for språk og kultur. Gorbunovs var formann i Det øverste Sovjets presidium (Latvias statsoverhode) fra 1988. 1989–1990 var han formann for Den latviske sosialistiske sovjetrepublikks øverste sovjet. 1990–1993 var Gorbunovs formann for Republikken Latvias øverste råd (parlamentsformann og statsoverhode). I 1993 tapte han presidentvalget for Guntis Ulmanis. Gorbunovs sluttet seg da til Latvijas Ceļš og beholdt plassen i Saeimaen til 2002. 1993–1995 var han formann i Sejmen. Mellom 1995 og 2002 var Gorbunovs utviklingsminister, samferdselsminister og visestatsminister.

I 1995 ble han tildelt Trestjerneordenen.

## Referanser

## Kilder

* *Hvem Hva Hvor* 1992 side 128
# NATOs militærkomité

| NATOs militærkomité |
| --- |
| engelsk | Military Committee of NATO |
| fransk | Comité militaire de l’OTAN |
|  |
|  |
| Kammer | panel  |
| Møtested | NATOs hovedkvarter |
| Nettsted |  |
|

---

NATOs militærkomité på Commons |

**NATOs militærkomité** er et organ i NATO bestående av alle medlems­statenes forsvarssjef, i det daglige representert ved NATOs hovedkvarter av en militær representant.

Militærkomiteen bistår og rådgir Det nordatlantiske råd i militære og militær­politiske anliggender.

Lederen av militærkomiteen utpekes for en periode på tre år.

## Referanser

## Eksterne lenker

* Offisielt nettsted

* (en) NATO Military Committee – kategori av bilder, video eller lyd på Commons